text: Region Syddanmark vil undersøge ambulanceberedskabet
  03 december 2015 kl. 14.10
  Udvalgsformand erkender at regionen måske har brugt for få penge på ambulancer. 
  
  
  De seneste to dage har vi her på TV Syd fortalt historier om syge borgere, der ikke er blevet hentet af en sygetransport, og der har i det hele taget været en del kritik af regionens aftale med BIOS og Responce.
  Derfor mener formanden for Region Syddanmarks præhospitale udvalg Thyge Nielsen, at der nu er behov for at undersøge, om regionen skal forbedre ambulanceberedskabet.
  -Vi har købt nøjagtigt lige så meget, som vi havde før, men vi vil både i det præhospitale udvalg og i regionsrådet aktivt gå ind og se på, om vil skal have et større beredskab, end vi har nu, siger Thyge Nielsen til TV SYD.
  
  